“Qarshi ikkilamchi qora metall” MChJga ishga joylashtirib ko‘yish evaziga 80 ming AQSh dollari talab qilingan. Foto: iStock Qarshi shahrida yashovchi fuqarolardan biri yuqori lavozimda ishlovchi tanishlari orqali mahalliy fuqaroni “Qarshi ikkilamchi qora metall” MChJga ishga joylashtirib ko‘yish evaziga 80 ming AQSh dollari talab qilgan. DXX Qashkadaryo viloyati hamda Departamentning viloyat boshqarmasi xodimlari tomonidan o‘tkazilgan tezkor tadbir davomida u so‘ralgan 80 ming dollarni olgan vaqtida ashyoviy dalillar bilan ushlandi. Hozirda qo‘zg‘atilgan jinoyat ishi doirasida tergov harakatlari olib borilmoqda. Avvalroq Toshkent shahrining Sergeli tumanida ijara huquqi asosida berilgan yer maydonini 37 500 dollarga sotmoqchi bo‘lgan MChJ rahbari ushlangani xabar qilingandi.